Мяне клічуць Савініч Марыя. Я выпускніца 11 філалагічнага класа Ліцэя БДУ.
 Мяне вельмі зацікавіла праграма “Медыя і камунікацыі”, бо амаль усё наша жыццё зараз так ці інакш з імі звязана. Мы кожны дзень сутыкаемся з медыяпрастранствам, і мне было б цікава паглядзець на яго не з боку спажывальніка, а менавіта з боку таго, хто гэтае медыяпрастранства стварае. Што наконт камунікацый, дык для мяне зносіны і ўзаемадзеянне з людзьмі з’яўляюцца важнай часткай майго жыцця. Мне заўсёды падабаецца размаўляць з кімсьці, і, дзякуючы гэтаму, пазнаваць шмат чаго новага і цікавага.
Апошні час я вельмі захапляюся сферай медыа, мне цікава як яна выглядае знутры. Менавіта не выніковы прадукт, які бачаць усе, а тое, як ён зараджаецца, яго распрацоўка і трансліраванне грамадству. І мне б самой вельмі хацелася ўдзельнічаць у гэтым працэсе, таму я намагаюся зрабіць дзеля гэтага ўсё. Напрыклад, я вяду акаўнт у Instagram і TikTok. У іх як раз можна сачыць за тым, што было цікава раней, што цікава зараз і думаць, што будзе цікава ў будучыні.
Медыя ў апошні час сталі для многіх адзінай магчымасцю камунікацыі з іншымі людзьмі. Мне вельмі цікава глядзець, як медыя ўплываюць на людзей, як з дапамогай гэтага можна больш правільна камунікаваць, а, можа, нават быць карысным для грамадства, бо з дапамогай медыя можна трансляваць і прасоўваць любыя думкі. Медыя, канешне, з'яўляецца рычагом уплыву на грамадства, і цікава, як гэты рычаг уплыву можна выкарыстоўваць. 
Мне цікава і самой падзяліцца сваімі думкамі і ідэямі праз медыя, але больш мне падабаецца іх трансляваць ужывую і з дапамогай гэтага самавыражацца, але так як я добра разумею, што зараз больш увагі прывязана не да жывых выступаў, а, напрыклад, да іх запісаў на YouTube, TikTok і г.д., я стараюся прыстасоўвацца да гэтага.
Па майму партфоліа можна заўважыць, што я вельмі люблю ўдзельнічаць у розных мерапрыемствах, а таксама іх арганізоўваць. І другое мне падабаецца значна больш, таму я бы і далей хацела, ужо ў ЕГУ, працягваць займацца гэтым родам дзейнасці. Я бы вельмі жадала дапамагаць арганізоўваць як ужо існуючыя мерапрыемствы, так і прыдумляць новыя.
Мне здаецца, што ў ЕГУ я змагу знайсці сябе і рэалізавацца, бо ў ім сучасны погляд на адукацыю, індывідуальны падыход да кожнага, шмат магчымасцей і цікавых людзей.  

